CELEX: 32021R1040
Language: et
Date: 2021-04-16 00:00:00
Title: Komisjoni delegeeritud määrus (EL) 2021/1040, 16. aprill 2021, millega muudetakse delegeeritud määrust (EL) 2016/128 seoses pestitsiidide suhtes kohaldatavate nõuetega meditsiinilisel näidustusel kasutamiseks ettenähtud toidus, mis on välja töötatud imikute ja väikelaste toitainevajaduste rahuldamiseks (EMPs kohaldatav tekst)

25.6.2021   
               
               
                  ET
               
               
                  Euroopa Liidu Teataja
               
               
                  L 225/1
               
            
         KOMISJONI DELEGEERITUD MÄÄRUS (EL) 2021/1040,
         16. aprill 2021,
         millega muudetakse delegeeritud määrust (EL) 2016/128 seoses pestitsiidide suhtes kohaldatavate nõuetega meditsiinilisel näidustusel kasutamiseks ettenähtud toidus, mis on välja töötatud imikute ja väikelaste toitainevajaduste rahuldamiseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. juuni 2013. aasta määrust (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009, (1) eriti selle artikli 11 lõiget 2,
         ning arvestades järgmist:
         
                     (1)
                  
                  
                     komisjoni delegeeritud määrusega (EL) 2016/128 (2) sätestatakse muu hulgas konkreetsed pestitsiidide ja nende jääkide suhtes kohaldatavad nõuded meditsiinilisel näidustusel kasutamiseks ettenähtud toidu puhul, mis on välja töötatud imikute ja väikelaste toitainevajaduste rahuldamiseks.
                  
               
                     (2)
                  
                  
                     Delegeeritud määruses (EL) 2016/128 määratletakse pestitsiidide jäägid, kasutades Euroopa Parlamendi ja nõukogu määruse (EÜ) nr 1107/2009 terminoloogiat (3).
                  
               
                     (3)
                  
                  
                     Euroopa Parlamendi ja nõukogu määruse (EÜ) nr 396/2005 (4) artikli 3 lõike 2 punktis c on siiski sätestatud pestitsiidide jääkide täpsem määratlus.
                  
               
                     (4)
                  
                  
                     Õiguskindluse ja selguse huvides on vaja viia delegeeritud määruses (EL) 2016/128 sätestatud pestitsiidide jääkide määratlus kooskõlla määruse (EÜ) nr 396/2005 artikli 3 lõike2 punktis c sätestatud määratlusega.
                  
               
                     (5)
                  
                  
                     Pidades silmas määruse (EÜ) nr 396/2005 muutmist tulevikus ning võttes arvesse asjaolu, et toimeainete jääkide määratlusi tuleks kohaldada selliselt, nagu need on määratletud määruses (EÜ) nr 396/2005, on asjakohane lisada delegeeritud määruse (EL) 2016/128 II ja III lisas esitatud loeteludesse ainult toimeainete lähteühendid.
                  
               
                     (6)
                  
                  
                     Seepärast tuleks delegeeritud määrust (EL) 2016/128 vastavalt muuta.
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2016/128 artikli 3 esimene lõige asendatakse järgmisega:
            
               
                  „1.   Käesoleva artikli kohaldamisel tähendavad „jäägid“ määruse (EÜ) nr 396/2005 artikli 3 lõike 2 punktis c osutatud pestitsiidide jääke.“
               
            
         
         
            Artikkel 2
            Delegeeritud määruse (EL) 2016/128 II ja III lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 181, 29.6.2013, lk 35.
         
            (2)  Komisjoni 25. septembri 2015. aasta delegeeritud määrus (EL) 2016/128, millega täiendatakse Euroopa Parlamendi ja nõukogu määrust (EL) nr 609/2013 seoses meditsiinilisel näidustusel kasutamiseks ettenähtud toidu koostise ja teabe erinõuetega (ELT L 25, 2.2.2016, lk 30).
         
            (3)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
         
            (4)  Euroopa Parlamendi ja nõukogu 23. veebruari 2005. aasta (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).
      
      
         
            LISA
            Delegeeritud määruse (EL) 2016/128 II ja III lisa muudetakse järgmiselt.
            
                        1)
                     
                     
                        II lisa asendatakse järgmisega:
                        
                           
                              „II LISA
                              ARTIKLI 3 LÕIKES 3 OSUTATUD TOIMEAINED
                              
                                          Aine lähteühendi keemiline nimetus1
                                          
                                       
                                       
                                          Jääkide piirnorm (mg/kg)
                                       
                                    
                                          Kadusafoss
                                       
                                       
                                          0,006
                                       
                                    
                                          Demetoon-S-metüül
                                          Demetoon-S-metüülsulfoon
                                          Oksüdemetoonmetüül
                                       
                                       
                                          0,006
                                       
                                    
                                          Etoprofoss
                                       
                                       
                                          0,008
                                       
                                    
                                          Fiproniil
                                       
                                       
                                          0,004
                                       
                                    
                                          Propineeb
                                       
                                       
                                          0,006
                                       
                                    
                        “
                  
                        2)
                     
                     
                        III lisa asendatakse järgmisega:
                        
                           
                              „III LISA
                              ARTIKLI 3 LÕIKES 4 OSUTATUD TOIMEAINED
                              
                                          Aine lähteühendi keemiline nimetus (1)
                                          
                                       
                                    
                                          Aldriin
                                          Dieldriin
                                          Disulfotoon
                                          Endriin
                                          Fensulfotioon
                                          Fentiin
                                          Haloksüfop
                                          Heptakloor
                                          Heksaklorobenseen
                                          Nitrofeen
                                          Ometoaat
                                          Terbufoss.
                                       
                                    
                        “
                  
               (1)  Kohaldatakse määruse (EÜ) nr 396/2005 II, III, IV või V lisas sätestatud kõige uuemat jääkide määratlust (jääkide määratlus on esitatud sulgudes aine lähteühendi järel).